Čo nás učia dejiny hazardu v meste Las Vegas
Skutočne platí argument pána Andrišina, že legalizácia hazardu bráni jeho rozmachu a vzniku mafie či jeho ovládnutiu mafiou? Pozrime sa do Las Vegas.
Šéf slovenského úradu, ktorý by mal regulovať hazard, pán Andrišin v reakcii na môj článok Preč s kráľom hazardu napísal: "Je evidentné, že žiadny zákaz nikdy nič nevyriešil a iba spôsobil nelegálny rozmach hazardu. Uvediem dobre známy príklad, výsledkom prohibície v USA (1919) bol nárast nelegálnych páleníc, pašerákov, zrod Al Caponeho, čo nakoniec viedlo k jeho zrušeniu (1933)."
Prohibícia priniesla Al Caponeho? Koho potom priniesla legalizácia hazardu? Skutočne platí argument pána Andrišina, že legalizácia hazardu bráni jeho rozmachu a vzniku mafie či jeho ovládnutiu mafiou?
Griffith Edwards, rešpektovaný expert na drogy (napísal som o ňom viac v článku Mýty kráľa hazardu), vo svojej knihe Matters of Substance píše: "Čo sa týka obvinenia z rastu organizovaného zločinu, tento druh choroby sa stal súčasťou amerického sna oveľa skôr pred rokom 1920 a nie je možné obviniť prohibíciu zo vzniku mafie."